Hamar er bikarmeistari karla í blaki í fyrsta sinn eftir sigur á Aftureldingu í gær. HK tryggði sér þá sinn sjötta bikarmeistaratitil í kvennaflokki.
Hamar úr Hveragerði mætti Aftureldingu í úrslitaleik Kjörísbikarsins í blaki í gær. Hamar vann leikinn þrjú núll eftir spennandi leik þar sem upphækun þurfti til í annarri hrinu. Tvíburabræðurnir Kristján og Hafsteinn Valdimarssynir léku stórt hlutverk í liði Hamars en þeir hafa leikið í Danmörku síðustu ellefu ár, og komu heim í fyrra og voru að sjálfsögðu ánægðir með að fá bikarinn heim í Hveragerði í fyrsta sinn.
Hafsteinn Valdimarsson. 1503 sport utv hafsteinn
Sagði Hafsteinn Valdirmarsson eftir leikinn í gær. Í kvennaflokki mættust HK og KA. HK vann þrjár hrinur og því 3-0 sigur sem tryggði þeim bikarmeistaratitilinn, þetta var í sjötta sinn sem HK vann titilinn en síðast vann liðið bikarkeppnina árið 2014.
Hjördís Eiríksdóttir 1503 sport utv hjordis
Sagði Hjördís Eiríksdóttir í liði HK. Hjörvar Steinn Grétarsson vann Íslandsbikarinn í skák í gær. Hjörvar sigraði Hannes Hlífar Stefánsson í annarri úrslitaskák þeirra um titilinn. Með sigrinum tryggði Hjörvar Steinn sér keppnisrétt í heimsbikarnum í skák sem fram fer í Sochi í Rússlandi í júlí og ágúst.
Í Dominos-deild karla í körfubolta í gær var einn leikur. Þór Akureyri vann þá Hauka örugglega 100-79. Þórsarar sem hafa verið í vandræðum undanfarið hafa nú unnið tvo leiki í röð en þeir unnu Stjörnuna á föstudag. Þórsarar eru nú með 12 stig eins og Valur og Tindastóll í sjöunda til níunda sæti. Haukar eru áfram í botnsætinu með sex stig.